ನಂಗೆ ಇಲ್ಲಿ ಯಾರೂ ಇಲ್ಲಾ – ದಿವ್ಯಾ ಬಳಿ ಶಮಂತ್ ಅಳಲು

ಬಿಗ್ ಮನೆಯಲ್ಲಿ ಮೋಸ್ಟ್ ಟ್ರ್ಯಾಕ್ಟಿವ್ ಜೋಡಿ ಎಂದರೆ ಅದು ಅರವಿಂದ್ ಹಾಗೂ ದಿವ್ಯಾ ಉರುಡುಗ ಅವರದ್ದು, ಇರಿಬ್ಬರ ನಡುವೆ ಪ್ರೇಮಾಂಕುರವಾಗಿದೆ ಎಂಬ ಮಟ್ಟಿಗೆ ಸಹ ಚರ್ಚೆಯಾಗಿದೆ. ಇದೇ ವಿಚಾರದ ಕುರಿತು ಇದೀಗ ಶಮಂತ್ ದಿವ್ಯಾ ಉರುಡುಗ ಅವರ ಕಾಲೆಳೆದಿದ್ದಾರೆ.

ಶಮಂತ್ ಆ್ಯಕ್ಚುಲಿ ನಿಂಗ್ ಏನೋ ಆಗಿದೆ ಕಣೋ ಎಂದು ದಿವ್ಯಾ ಹೇಳುತ್ತಾರೆ ಆಗ ದಿವ್ಯಾ ಉರುಡುಗಗೆ ಶಮಂತ್ ಟಾಂಗ್ ನೀಡಿದ್ದು, ಏನ್ ಗೊತ್ತಾ, ಈ ಲವರ್ ಸಾರಿ, ಒಂದು ಇದು ಇರುತ್ತಲ್ಲಾ, ಅದು….ಎಂದು ಗುಣುಗುತ್ತಾರೆ. ಆಗ ದಿವ್ಯಾ ಮಧ್ಯ ಪ್ರವೇಶಿಸಿ ಕನೆಕ್ಷನ್ ಎಂದು ಹೇಳುತ್ತಾರೆ. ಹಾ ಅದು ಇದ್ದವರಿಗೆ ಜಗತ್ತು ಉಲ್ಟಾ ಕಾಣಿಸುತ್ತಂತೆ ನಿನಗೆ ಅದೇ ಆಗಿರುವುದು ಇವತ್ತು ಎಂದು ಶಮಂತ್ ಕಿಚಾಯಿಸಿದ್ದಾರೆ.

ಶಮಂತ್ ಹಾಗೂ ದಿವ್ಯಾ ಉರುಡುಗ ಮಾತನಾಡುತ್ತಿರುವಾಗ ಪರೋಕ್ಷವಾಗಿ ಅರವಿಂದ್ ಹಾಗೂ ದಿವ್ಯಾ ಉರುಡುಗ ಸ್ನೇಹ, ಸಲಿಗೆಯ ಬಗ್ಗೆ ಮಾತನಾಡಿದ್ದಾರೆ. ಶಮಂತ್ ಟಾಂಗ್ ನೀಡಿದ ತಕ್ಷಣ ದಿವ್ಯಾ ಪ್ರತಿಕ್ರಿಯಿಸಿ, ನಾನು ನಿಂಗ್ ಹೇಳಿದ್ರೆ, ನೀನು ನನ್ನ ಮೇಲೆ ಹಾಕುತ್ತಿದ್ದಿಯಾ ಅಲಾ, ಎಂಥಾ ಭಂಡ್ ನನ್ ಮಗಾ ನೀನು ಎನ್ನುತ್ತಾರೆ. ಆಗ ಶಮಂತ್, ಫ್ಲವರ್ ಫ್ಲವರ್ ಡ್ರೆಸ್‍ಗಳು ಎನ್ನುತ್ತಾರೆ, ಆಗ ದಿವ್ಯಾ ಮಧ್ಯೆ ಪ್ರವೇಶಿಸಿ, ಇಲ್ಲಾ ನನ್ನ ಬಳಿ ನಿಜವಾಗಿಯೂ ಬಟ್ಟೆ ಖಾಲಿಯಾಗಿದೆ ಕಳಿಸಿ ಎಂದು ಹೇಳಬೇಕು ಎನ್ನುತ್ತಾರೆ.

ಅಷ್ಟರಲ್ಲೇ ಅರವಿಂದ್ ಕಿಚನ್‍ನಲ್ಲಿ ಇರುವುದನ್ನು ಕಂಡ ಶಮಂತ್, ಅದಕ್ಕೆ ಅವರು ನಿನಗಾಗಿ ಅಲ್ಲಿ ಕಾಯುತ್ತಿದ್ದಾರೆ ಎನ್ನುತ್ತಾರೆ. ಆಗ ದಿವ್ಯಾ ಏ ಸುಮ್ನಿರೋ, ನಿಂಗ್ ಏನೋ ಆಗಿದೆ ಶಮಾ ಎನ್ನುತ್ತಾರೆ. ಆಗ ನಂಗ್ ಬೇಜಾರಾದರೆ ಇನ್ನೇನ್ ಮಾಡ್ಲಿ ಎನ್ನುತ್ತಾರೆ ಶಮಂತ್. ನಿಂಗ್ ಬೇಜಾರಾದ್ರೆ ನಂಗೆ ತಲೆ ತಿನ್ನೋದಾ ಎಂದು ದಿವ್ಯಾ ಹೇಳುತ್ತಾರೆ.

ನಿಮಗಾದರೆ ಒಬ್ಬರಿಗೊಬ್ಬರು ಇದೀರಾ ಬೇಜಾರಾಗಲ್ಲ, ನಂಗೇ ಯಾರೂ ಇಲ್ಲ ಎಂದು ಶಮಂತ್ ಸಪ್ಪೆ ಮುಖ ಹೊತ್ತು ಹೇಳುತ್ತಾರೆ. ಆಗ ದಿವ್ಯಾ ನಾವೆಲ್ಲಾ ಇದೀವಲ್ಲೋ ಎನ್ನುತ್ತಾರೆ. ಆಗ ನೀನು ನನ್ ಹತ್ರಾನೇ ಇರು ಅಂತಲ್ಲ, ನಾನೇ ಎಲ್ಲರ ಹತ್ತಿರ ಇರುತ್ತೇನೆ ಅಷ್ಟೇ. ನಾನೇ ಈಗ ಉಲ್ಟಾ ಆಗುತ್ತೇನೆ ಎಂದು ಶಮಂತ್ ಹೇಳುತ್ತಾರೆ. ಹೋಗ್ಲಿ ನೀನು ಮಾತನಾಡುವುದು ನಿಗಾದರೂ ಅರ್ಥವಾಗುತ್ತಿದೆಯೇ ಎಂದು ದಿವ್ಯಾ ಪ್ರಶ್ನಿಸುತ್ತಾರೆ. ಆಗ ಶಮಂತ್, ನಾನ್ ಹೇಳಿದ್ದು ಏನಂದ್ರೆ ಒಬ್ಬಬ್ಬರು ಇನ್ನೊಬ್ಬರ ಬಳಿ ಮಾತನಾಡಿ ತಮ್ಮ ಅಭಿಪ್ರಾಯ ಹಂಚಿಕೊಳ್ಳುತ್ತಾರೆ. ನನಗೆ ಆ ರೀತಿಯ ವ್ಯಕ್ತಿ ಯಾರೂ ಇಲ್ಲ ಎನ್ನುತ್ತಾರೆ.

ನೀನು ಯಾವ ರೀತಿ ಹೇಳುತ್ತಿದ್ದೀಯಾ ಅದನ್ ಬಿಡು, ನಾನು ಅವತ್ತು ಹೇಳಿದ್ದೆ, ಈಗಲೂ ಹೇಳುತ್ತೇನೆ. ಏನಾದರೂ ಬೇಜಾರಾದರೆ, ಹೇಳಿಕೊಳ್ಳಬೇಕು ಅನ್ನಿಸಿದರೆ ಹೇಳಿಕೊಳ್ಳಬಹುದು ಎನ್ನುತ್ತಾರೆ. ಆಗ ಶಮಂತ್ ನಾನು ಅದಕ್ಕೆ ಇಲ್ಲಿ ಕುಳಿತಿರುವುದು ಇಷ್ಟೊತ್ತಾದರೂ ಎನ್ನುತ್ತಾರೆ.